Informácia o pripravovanej výzve Krok za krokom

**Cieľ/zameranie výzvy**

Zvýšiť zamestnateľnosť, zamestnanosť a udržateľnosť zamestnania osôb z cieľovej skupiny (CS).

**Cieľová skupina**

* neaktívne osoby,

Pre účely tejto výzvy zaraďujeme do cieľovej skupiny **neaktívnych osôb** osoby v zmysle §54 ods. 3 písm. b) zákona č. 5/2004 Z. z. o službách zamestnanosti, t. j., citujeme:

„*b) fyzická osoba, ktorá nie je uchádzačom o zamestnanie, nie je zamestnancom, nevykonáva alebo neprevádzkuje samostatnú zárobkovú činnosť a sústavne sa nepripravuje na povolanie*

**Oprávnený žiadateľ**

* neziskové organizácie poskytujúce všeobecne prospešné služby a neziskové organizácie zriadené osobitným zákonom,
* nadácie,
* občianske združenia,
* záujmové združenie právnických osôb,
* obce a mestá a právnická osoba, ktorej zakladateľom alebo zriaďovateľom je obec alebo mesto,
* VÚC a úrad samosprávneho kraja a právnická osoba, ktorej zakladateľom alebo zriaďovateľom je VÚC,
* cirkevné organizácie.

**Oprávnené aktivity**

Hlavnou aktivitou sú individualizované formy podpory, poradenstva a nástrojov profilácie za účelom vstupu znevýhodnených uchádzačov o zamestnanie, mladých ľudí vo veku do 30 rokov (vrátane NEET) a neaktívnych osôb na trh práce.

Pod uvedenou aktivitou sa rozumie poskytovanie nástrojov a služieb v zmysle §54 ods. 4 zákona č. 5/2004 Z. z. o službách zamestnanosti bez nároku na odplatu zo strany oprávnenej cieľovej skupiny projektu, t. j., citujeme:“

1. *poskytovanie odborného poradenstva zameraného na podporu a pomoc pri hľadaní, získaní a udržaní si zamestnania vrátane poskytovanie pracovnoprávneho a finančného poradenstva fyzickým osobám podľa odseku 3,*
2. *zisťovanie osobnostných predpokladov, schopností a zručností a zhodnotenie kompetencií fyzických osôb podľa odseku 3 vrátane diagnostiky a rozpoznania prekážok ich vstupu na trh práce,*
3. *vyhľadávanie vhodného zamestnania pre fyzické osoby podľa odseku 3 a jeho sprostredkovanie vrátane sprevádzania,*
4. *vykonávanie výberu vhodnej fyzickej osoby na pracovné miesto na základe požiadaviek zamestnávateľa,*
5. *poskytovanie odborného poradenstva zamestnávateľovi pri úprave pracovného miesta a pracovných podmienok pri zamestnávaní konkrétnej fyzickej osoby.“*

Pod týmito nástrojmi a službami je možné rozumieť aj, napríklad:

* činnosti zamerané na identifikáciu osôb z cieľovej skupiny, identifikáciu bariér brániacich ich vstupu na trh práce,
* vyhľadávanie osôb s ponukou práce a prípravy na trh práce s dôrazom na dlhodobo nezamestnaných ohrozených sociálnym vylúčením,
* spracovanie životnej a rodinnej anamnézy (zdravie, rodinné zázemie, sociálna a finančná situácia rodiny, pracovné skúsenosti, vzdelanie),
* poskytovanie odborných, informačných, poradenských a ďalších činností zameraných na fyzické osoby nachádzajúce sa mimo trhu práce s cieľom zmiernenia alebo vyriešenia tejto situácie,
* pomoc pri riešení finančnej situácie alebo životných situácií, ktoré sú bariérou vstupu alebo udržania sa na trhu práce, sprevádzanie a podpora osôb pri kontakte s úradmi (banka, pošta, škola, zdravotnícke zariadenie...) alebo s inými špecializovanými profesiami (napr. psychológ, finančný poradca, právnik, rodinný poradca a iné),
* pomoc pri evidencii na úradoch práce pre osoby, ktoré nie sú vedené v evidencii uchádzačov o zamestnanie,
* činnosti zamerané na testovanie a rozvoj pracovných zručností a skúseností za účelom zlepšenia možností získať stabilné zamestnanie pre osoby z cieľovej skupiny,
* aktivizácia a podpora osôb z cieľovej skupiny s cieľom ich zapojenia do ďalšieho vzdelávania alebo odbornej prípravy, napríklad v rámci projektov realizovaných ústredím a úradmi práce, ako aj motivácie osôb cieľovej skupiny k hľadaniu vhodnej praxe alebo vhodného zamestnania,
* činnosti zamerané na šírenie relevantných informácií z oblasti trhu práce, ďalšieho vzdelávania, ako aj o možnostiach vzdelávania a prípravy pre trh práce na úradoch práce a dostupných programoch pomoci pri príprave na vstup osôb z cieľovej skupiny na trh práce,
* podpora pri uzatváraní pracovnej zmluvy, prezentácia nového pracovného prostredia a pracovných podmienok,
* pomoc pri adaptabilite na pracovisku, predchádzanie a pomoc pri riešení konfliktných situácii, uľahčenie komunikácie na pracovisku (mediácia),
* kontinuálne poskytovanie podpory a poradenstva osobám z cieľovej skupiny aj počas výkonu samotného zamestnania.

Ako príklad môžeme tieto činnosti môžeme rozdeliť do troch fáz práce s klientom:

1. identifikácia osoby z CS, profilácia: zisťovanie prekážok pre vstup na trh práce a bilancia kompetencií, nastavenie osobného plánu pre riešenie situácie, testovanie cez itfitness.sk a pod.
2. realizácia plánu, riešenie osobnej situácie krok za krokom a pod.
3. vyriešenie osobnej situácie, hľadanie vhodného zamestnávateľa pre zamestnanie osoby z CS, sprevádzanie počas zamestnania a pod.

**Financovanie (spôsob financovania, % spolufinancovania a maximálna a minimálna výška NFP)**

**521 - Mzdové výdavky**, t. j. na zamestnancov priamo vykonávajúcich aktivity projektu, napríklad: odborný poradca (v oblasti zamestnanosti, ľudských zdrojov, osobnostného rozvoja, motivovania ľudí kariérneho rastu), psychológ, sociálny pracovník, právnik, odborný sociálny pracovník, peer pracovník a pod.

**903 - Paušálna sadzba na zostávajúce oprávnené výdavky**, t. j. 40%

**Spolufinancovanie**: 0%

**Minimálna výška NFP:** 20 000 €

**Maximálna výška NFP:** 500 000 €

**Oprávnené miesto realizácie projektu**

Celé územie Slovenskej republiky

**Dátum uzavretia výzvy**

zatiaľ nie je stanovený

**Kontaktné údaje**

**Marek Alexander Korec**

manažér programovania| odbor programovania a hodnotenia| sekcia fondov EÚ  
Špitálska 4, 6, 8 | 816 43 Bratislava |Slovenská republika   
tel.: +421 2 20 46 2007  
[marek.korec@employment.gov.sk](mailto:marek.korec@employment.gov.sk) | [www.employment.gov.sk](http://www.employment.gov.sk/) |[www.ludskezdroje.gov.sk](http://www.ludskezdroje.gov.sk/)